Jumeirah palmondoa

Jumeirah palmondoa edo Palm Jumeirah (arabieraz: نخلة الجميرة‎) Arabiar Emirerri Batuetako Dubai hirian egindako uharte artifiziala da. Uhartea, enbor amankomun bat, palmondoaren hamazazpi orri eta kanpoaldeko babes dikeaz osaturik dago. Uharteak 5,6 kilometro koadroko azalera dauka, eta Dubain eraikitako lehen uharte artifiziala izan zen. Eraikuntza lanak 2002an hasi ziren eta ehunkada metro kubiko harea eta lur erabili ondoren, etxebizitza eta hotelen eraikuntzarekin hasi ziren 2006an. Proiektua 2008an amaitu zuten. Eraikinak Uhartean, familia bakarreko 1.800 etxebizitza eraiki ziren, bakoitzak bere hondartza zati pribatuarekin. Horrez gain, hamar solairu arteko etxebizitzak eta Atlantis izeneko hotela. Horrez gain, 2008ko udazkenetik RMS Queen Elizabeth 2 kruzeroak uhartean du bere egoitza iraunkorra, Dubaiko gobernuak ontzia 75 milioi dolarrengatik erosi eta gero. Ikus, gainera Jebel Ali palmondoa Deira palmondoa The World The Universe Kanpo estekak